Vestenický nefiguroval v širšej nominácii reprezentácie.
VARŠAVA. Slovenský futbalista Tomáš Vestenický skóroval za Cracoviu Krakov v sobotňajšom zápase 9. kola najvyššej poľskej súťaže a prispel k víťazstvu domácich nad Jagielloniou Bialystok 3:1.
Pri svojom presnom zásahu si 24-ročný útočník dokázal pohotovo spracovať loptu na prsiach a z otočky poslal loptu volejom do pravého dolného rohu.
V základnej zostave krakovského tímu nastúpil prvýkrát od 20. septembra, posledný gól vsietil koncom augusta. Nenachádza sa preto ani v širšej nominácii slovenskej reprezentácie na novembrové stretnutia.
V ďalšom stretnutí vyhrala Warta Poznaň na ihrisku Stalu Mielec 1:0.
Svoje tretie víťazstvo v aktuálnom ročníku dosiahli hostia v početnom oslabení, keď už od 36. minúty dohrávali bez obrancu Mateusza Spychalu. Ten len za cenu faulu zabránil tomu, aby jeden z domácich hráčov nešiel sám na brankára.
Večerný mikrosúboj slovenských brankárov Martina Putnockého a Martina Chudého skončil bez gólov, obaja si pripísali čisté konto. V predohrávke 10. kola Ekstraklasy nastúpili aj Róbert Pich a Roman Procházka.
Gornik Zabrze skončilo je v tabuľke najvyššej poľskej súťaži na 2. mieste, Slask Wroclaw na 5. pozície s trojbodovým odstupom.
/Tomáš Vestenický hral do 67. minúty a strelil gól, Milan Dimun hral do 86. minúty, Michal Sipľak (všetci Cracovia) hral od 67. minúty/
/Martin Putnocký a Róbert Pich (obaja Slask) aj Martin Chudý a Roman Procházka (Gornik) odohrali celý zápas/
Diskusiu k článku si môžete prečítať na sport.sme.sk
Tréner Slovenska dbá na výkonnosť.